
	Център на НПО

в Разград


ЦЕНТЪРЪТ НА НПО В РАЗГРАД ПОДАДЕ ЖАЛБА 
СРЕЩУ ВИСШИЯ СЪДЕБЕН СЪВЕТ
По инициатива на Сдружение „Център на НПО в Разград” беше заведено съдебно дело срещу скандално решение на Висшия съдебен съвет.

Три неправителствени организации: фондация „Програма за достъп до Информация”, фондация „Български институт за правни инициативи” и Сдружение „Център на НПО в Разград” се обединиха срещу решение на Висшия съдебен съвет от 26 април 2013г.
. 

Решението на ВСС на практика отмени приложението на Закона за предотвратяване и установяване конфликт на интереси в съдебната система. 
В момента заради решението на ВСС няма публичен достъп до нито една декларация на 4200 съдии и прокурори и над 9000 съдебни служители.

В съдебното производство трите организации ще бъдат представлявани от адвокат Александър Кашъмов, ръководител на Правния екип на Програма достъп до информация. Александър Кашъмов има много сериозен опит в областта на правната защита по темата за достъп до обществена информация и защита на личните данни.

Колективният съдебен орган обосновава своето решение с получено становище рег.№ П-1799/2013 г. от 08.04.2013г. относно приложението на чл. 17, ал. 2 от ЗПУКИ на Комисията за защита на личните данни (КЗЛД) декларациите по чл. 12 от ЗПУКИ на магистратите, обявени на интернет страницата на Висшия съдебен съвет до датата на вземане на решението, са премахнати до получаване на изричното писмено съгласие на деклараторите за тяхното публикуване. 
Разделът от интернет-страницата на ВСС, предназначен за публикуване на декларации по чл. 12 от ЗПУКИ, е в процес на актуализация, а достъпът до декларациите по чл. 12 от ЗПУКИ е временно ограничен.
Становището на КЗЛД гласи следното: 

„Обявяването в интернет на декларации по чл. 12 от ЗПУКИ без изричното съгласие на декларатора би представлявало нарушение на Закона за защита на личните данни. Декларации, публикувани на интернет страницата на Висшия съдебен съвет без изричното съгласие на декларатора следва да бъдат премахнати до изразяване на съгласие за това действие. Обявяването не трябва да съдържа подписа на декларатора. В случай, че в декларацията има лични данни на трети физически лица, съгласието на декларатора не рефлектира върху тях и същите следва да бъдат анонимизирани.”

Сериозно основание за компрометиране на всички обявени процедури след 26 април 2013г. е липсата на достъп до декларациите за конфликт на интереси на всички български магистрати, подадени по специализирания закон.

В момента граждани нямат достъп до важен документ, който предоставя информация за конфликти на интереси.

Декларациите по чл. 12 от ЗПУКИ са публични и трябва да бъдат обявени на интернет-страницата на ВСС съгласно разпоредбата на чл.17

Съдиите и прокурорите са публични личности и задължени лица по ЗПУКИ. Според нас в тези случаи не може да се говори за лични данни и да се правят системни опити за прикриване на важна информация за имущественото положение, членство в организации и различни връзки на магистрати. 

Според нас липсва истинска воля за промяна и реална публичност на обявените данни от декларациите за конфликт на интереси. 
Трите неправителствените организации призовават:
· ВСС да отмени Решение №38 на ВСС по Протокол № 16/25.04.2013 г.
· ВСС да спазва законите и да ги прилага в интерес на гражданите, като осигурява пълна публичност и прозрачност в дейността си.

� � HYPERLINK "http://www.vss.justice.bg/bg/declaration/zki/kzld/pr16-t38.pdf" \o "blocked::http://www.vss.justice.bg/bg/declaration/zki/kzld/pr16-t38.pdf" �Решение №38 на ВСС� по Протокол № 16/25.04.2013 г.


� � HYPERLINK "http://www.lex.bg/bg/laws/ldoc/2135603507" �http://www.lex.bg/bg/laws/ldoc/2135603507�

